== Historie ==
Princippet om at lægge beslag på skibe og ladninger i krigstider, som kan være til gavn for den part, der føres krig imod, er gammelt og går helt tilbage til [[middelalderen]]. I ældre tid blev skibe og deres besætning, der udførte denne virksomhed, kaldt for [[kaper]]e. [[Sørøver]]iet i [[Vestindien]] havde deres rod i [[kapervirksomhed]], men disse udførte denne uden gyldig tilladelse (et [[kaperbrev]]). Kapervirksomhed blev blandt andet udført af Danmark efter først [[Slaget på Rheden]] i [[1801]] og dernæst [[Københavns Bombardement]] i [[1807]]. Danmark mistede sin krigsflåde og valgte i stedet at forsyne mindre både med kanoner (''kanonbåde'') og forsyne dem med kaperbrev.<ref name="MJ"/> Ved [[Pariser-søretsdeklarationen]] af [[16. april]] [[1856]] skulle denne virksomhed i princippet<ref name="MJ">Munk-Jørgensen</ref> ophøre men reelt skete dette ikke.
Jura Politik Retsvæsen